Frank Lampard

**Frank James Lampard** (født 1978) er en engelsk fotballtrener og tidligere fotballspiller.

Han er mest kjent som spiller for den engelske klubben Chelsea FC som han også var manager for i 18 måneder.

Han er en av de mest suksessfulle engelske fotballspillere gjennom tidene, og har flere rekorder i den øverste divisjonen i England. Han kommer fra en familie med mange kjente fotballspillere. Hans far, Frank Lampard sr., var også landslagsspiller for England. Fetteren hans er Jamie Redknapp, som har lagt opp og onkelen er Harry Redknapp, tidligere manager for blant annet Tottenham.

## Spillerkarriere
Lampard gikk gradene i West Hams ungdomsavdeling på Upton Park, og var på et kort utlån til Swansea City i 1995. Han er en hardtarbeidende spiller med en god skuddfot og gode pasningsegenskaper. Lampard ble kjøpt av Chelsea den 14. juni 2001 for £&nbsp;11&nbsp;000&nbsp;000. 
 
Lampard debuterte for  mot  den 10. oktober 1999, og ble kåret til årets landslagsspiller av tilhengerne. Han spilte for England under EM 2004 og under verdensmesterskapene i 2006, 2010 og 2014.

Lampard har spilt 86 landskamper, og skåret 22 mål.
Frank Lampard ble kåret til årets spiller i Premier League 2005, og han ble også kåret til verdens nest beste spiller etter Ronaldinho av FIFA under deres kåring Gullballen. Andre nominerte var stjerner som Eto'o, Kaká, Rooney, Gerrard, Sjevtsjenko, Zlatan, Ballack og Totti.

Han ble kåret til årets spiller i Chelsea i 2004, 2005 og 2009.

I mars 2009 kunngjorde klubbens lege Brian English at Frank Lampard har en IQ på over 150, som er topp 0,1 % av befolkningene, og som ville gjort ham til Mensa medlem med god margin. Gjennomsnittet i befolkningen er om lag 100.

Etter 2014 fikk ikke Lampard ny kontrakt, dermed forlot han Chelsea etter 13 år i klubben. Han signerte en to-års kontrakt med New York City og skulle spille for dem da 2015-sesongen startet, men gikk først på lån til  som er moderklubben til New York City. Etter hvert ble det endret til at han skulle spille ut sesongen før han flyttet til USA. Han spilte 2016-sesongen av MLS før han annonserte at han la opp 2. februar 2017.

Lampard ga seg på landslaget i 2014, han fikk 106 landskamper og 26 landslagsmål. 

## Trenerkarriere
Den 31. mai 2018 ble Lampard annonsert som ny manager for  som spilte i EFL Championship (nivå to i England). I sin første sesong tok han Derby til Play-off finalen, men de tapte 1–2 for . Sommeren 2019 ble han klar som manager for  på en treårs kontrakt. I den første sesongen brukte han mange unge spillere fra klubbens egen ungdomsavdeling siden klubben ikke fikk lov av UEFA å kjøpe spillere. Laget kom på fjerde plass i Premier League 2019/20. Sommeren 2020 kunne klubben igjen kjøpe spillere og de hentet inn blant annet Timo Werner, Kai Havertz, Ben Chilwell, Hakim Ziyech og Édouard Mendy for til sammen nesten 2,5 milliarder kroner.  25. januar fikk han sparken fra Chelsea etter de vant bare to av åtte kamper i ligaen; laget var da på niende plass i ligaen. Etter litt over et år som arbeidsledig tok Lampard over Everton etter Benitez 31. januar 2022.  Etter 2-0 tapet mot West Ham fikk Lampard sparken i Everton 23. januar 2023. Lampard returnerte som manager for Chelsea 6. april 2023 etter sparkingen av Graham Potter. Her ble han ut sesongen. 28. november 2024 ble Lampard presentert som manager for EFL Championship klubben Coventry City..

## Referanser


## Eksterne lenker
*